मलाइका अरोड़ा और अर्जुन कपूर की ये तस्वीर सोशल मीडिया पर खूब वायरल हो रही है, और इन्हें लेकर तरह-तरह के कमेंट किए जा रहे हैं. इसके साथ ही अर्जुन कपूर और मलाइका अरोड़ा की दोस्ती को लेकर फिर से माहौल गर्मा गया है. कुछ समय पहले अर्जुन कपूर और अरबाज खान की पूर्व पत्नी मलाइका अरोड़ा की दोस्ती को लेकर जमकर खबरें आई थीं, और सलमान खान के अर्जुन कपूर को लेकर तल्खी के लिए यही वजह भी बताया गया था. लेकिन इस बात की कोई पुष्टि नहीं हो सकी थी. लेकिन एक बार फिर से अफवाहों का बाजार गर्म होने लगा है.